Pavol Demeš

Pavol Demeš (* 8. január 1956, Vráble) je občiansky aktivista, bývalý minister medzinárodných vzťahov SR, spoluzakladateľ SAIA-SCTS pre tretí sektor, fotograf a politický analytik.

Životopis 
Základnú školu a gymnázium absolvoval v rodných Vrábľoch. Neskôr študoval na Prírodovedeckej fakulte UK v Bratislave. V roku 1980 úspešne absolvoval Karlovu univerzitu v Prahe. Tu získal doktorát.

Po skončení štúdia v Prahe pôsobil 10 rokov v biomedicínskom výskume na Univerzite Komenského v Bratislave. 

V rokoch 1991 – 1992 sa stal Ministrom medzinárodných vzťahov SR. V roku 1992 neúspešne kandidoval do Národnej rady za ODÚ. V rokoch 1993 – 1996 riadil Odbor zahraničnej politiky Kancelárie prezidenta Slovenskej republiky, zároveň bol poradcom prezidenta SR Michala Kováča. Od marca 1997 bol riaditeľom Slovenskej akademickej informačnej agentúry (SAIA-SCTS).

V rokoch 2000 – 2010 bol riaditeľom pre strednú a východnú Európu americkej mimovládnej organizácie German Marshall Fund.

V súčasnosti pôsobí ako zahraničnopolitický analytik, spolupracuje s mimovládnymi organizáciami na Slovensku i v zahraničí.

Osobný život 
Žije v Bratislave. Má dvoch bratov Michala a Martina. Spolu s manželkou majú dve deti Dávida a Barboru.

Fotografické výstavy 
Pavol Demeš fotografuje už viac ako 30 rokov a mal viac ako 30 výstav po celom svete. Výber výstav:

 Svet ľudských tvárí (miesto: Bratislava, Tokio, Praha, Budapešť, Belehrad, Mostar, Mobile, Rím... 1995)
 Živá voda mŕtve more (miesto: Košice, 2011)
 Pavol z Tarzu (miesto: Bratislava, Rím, Košice... 2012)
 Po stopách sv. Cyrila a Metoda (miesto: SNM Bratislavský hrad, 2013)
Štefan Nécsey (1870 – 1902) – maliar a obdivovateľ prírody (miesto: Levice, 2010)

Publikácie 
DEMEŠ, Pavol: Kolektívny portrét. Bratislava, 2012.
DEMEŠ, Pavol, MOJŽITA, Miroslav: Sarajevo. Kalligram Bratislava, 2010.
DEMEŠ, Pavol: Priateľ, partner, spojenec: príbeh slovensko-amerických vzťahov od nežnej revolúcie dodnes. Bratislava 2010.
DEMEŠ, Pavol: Občianska advokácia, alebo, Ako dosiahnuť spoločenskú zmenu. Bratislava 2000.

Referencie

Externé odkazy 
 Pavol Demeš: Vráble sú životaschopné (ZITAVA.SK)
 Pavol Demeš: Éra dominancie Západu sa končí (SME.SK)
 Západ sa obával, že samostatní nebudeme životaschopní (Pravda)
 Pavol Demeš v Slovenskom rozhlase (Slovenský rozhlas)

Ministri zahraničných vecí a európskych záležitostí Slovenskej republiky
Slovenskí politici
Slovenskí fotografi
Slovenskí ilustrátori
Slovenskí občianski aktivisti
Politici ODÚ
Osobnosti z Vrábeľ
Absolventi Prírodovedeckej fakulty Univerzity Komenského
Absolventi Karlovej univerzity